מיאמי

היסטוריה

האזור בו נמצאת מיאמי יושב לראשונה לפני אלפי שנים בידי שבט הטקואסטה. פלורידה הפכה למושבה ספרדית רשמית ב-1566, ושנה לאחר מכן הוקם מיסיון ספרדי באזור. ב-1836 הוקם מבצר דאלאס, שהפך לזירת קרבות במלחמה הסמינולית השנייה. היא הפכה רשמית לעיר ב-28 ביולי 1896. בשנות העשרים של המאה ה-20, מיאמי שגשגה כתוצאה של הצמיחה באוכלוסייה והתשתיות. ב-1940, בעיר חיו כ-173,173 איש, ומיאמי הפכה לעיר גדולה ומתפתחת.
מיאמי נודעה כ"מדינת מפרץ ביסקיין" בימיה הראשונים. מספר דיווחים תיארו אותה גם כשממה. האזור אופיין גם כ"אחד מאתרי הבנייה המשובחים בפלורידה". אך הקיפאון הגדול של 1894 שינה את הכל, ויבוליה של מיאמי היו היחידים ששרדו בכל פלורידה. ג'וליה טאטל, מגדלת פירות הדר מקומית, שכנעה את הנרי פלאגלר, טייקון מסילות ברזל, להרחיב את מסילת החוף המזרחי של פלורידה עד למיאמי. ב-28 ביולי 1896, מיאמי הוכרזה רשמית כעיר עם אוכלוסייה של מעל 300 איש בלבד.
העיר שגשגה במהלך שנות העשרים, אך נחלשה לאחר הוריקן שהגיע לעיר בשנת 1926, ולאחר השפל הגדול של שנות השלושים. כשמלחמת העולם השנייה פרצה, בגלל מיקומה על חופה הדרום-מזרחי של פלורידה, שיחקה מיאמי תפקיד חשוב בקרב נגד הצוללות הגרמניות. לאחר המלחמה, אוכלוסיית מיאמי גדלה לכמעט חצי מיליון איש. לאחר שפידל קסטרו עלה לשלטון בקובה ב-1959, קובנים רבים מצאו מקלט במיאמי, מה שגם הגדיל את אוכלוסייתה. בשנות ה-80 וה-90, מספר משברים פקדו את דרום פלורידה, ביניהם הכאתו של ארתור מקדאפי והמהומות שבעקבותיו, מלחמות סמים, הוריקן אנדרו, ומהומתו של אליאן גונזלס. גם לאחר אלו נשארה מיאמי מרכז כלכלי ותרבותי בינלאומי.

גאוגרפיה

גובהה הממוצע של מיאמי מעל פני הים הוא 2 מטרים, והנקודה הגבוהה ביותר בה היא בגובה של 12 מטרים מעל פני הים. התנועה הגלית הגבוהה ביותר נמצאת לאורך חופי "Miami Rock Ridge".

אקלים

למיאמי אקלים מונסון טרופי, עם עונה רטובה (קיץ) ועונה יבשה (חורף). האקלים במיאמי מושפע ממיקומה על החוף, בגובה פני הים, מעט מעל לחוג הסרטן ומקרבתה לזרם הגולף. הטמפרטורה המקסימלית בחורף נעה בין 24 ל-27 מעלות צלזיוס, כאשר מידות החום הנמוכות מגיעות עד ל-10 מעלות, בעשר עד 15 לילות בממוצע, בהתאם להגעתן של חזיתות קרות.
העונה הרטובה מתחילה ביוני ונמשכת עד אמצע אוקטובר. במהלך העונה מגיעות הטמפרטורות ל-29 עד 35 מעלות בממוצע בליווי לחות גבוהה, אם כי רוחות הבריזה המגיעות מהים בשעות אחר הצהריים מסייעות לעיתים קרובות בהפחתת מידות החום. מרבית המשקעים יורדים במהלך תקופה זו, עם ממוצע של 1,572 מ"מ גשם.

דמוגרפיה

מיאמי היא העיר במקום ה-43 בגודל אוכלוסייתה בארצות הברית. במטרופולין הדרומי של פלורידה יש 5.5 מיליון איש והיא ממוקמת כמטרופולין ה-6 בארצות הברית והמטרופולין הגדולה ביותר בדרום-מזרח ארצות הברית. במפקד האוכלוסין של שנת 2009 נמצא כי יש בעיר 433,136 איש, 134,198 משקי בית ו-83,336 משפחות המתגוררות במיאמי. צפיפות האוכלוסייה היא 4,687.1 נפש לקמ"ר.

הקהילה היהודית

הקהילה היהודית במטרופולין מיאמי היא אחת מהקהילות הגדולות בארצות הברית, היא מונה כ-530,000 יהודים בכל רחבי מיאמי ומחוזותיה, בעיקר באזורים: מיאמי ביץ' והחופים, נורט' מיאמי ואוונטורה, פורט לאודרדיל, בוקה רטון.
הקהילה היהודית במיאמי מגוונת ומשלבת בתוכה מגוון תרבויות ועדות, במיאמי קיימת בין השאר קהילה גדולה של יהודים דרום אמריקאים, מרכז אמריקאים, קובנים ועוד.

שפות

מיאמי היא עיר מגוונת בשפות המדוברות בעיר. בעיר 3 שפות רשמיות: אנגלית, ספרדית וקְרֵאוֹלִ צרפתית/האיטית. מיאמי היא העיר בעלת מספר דוברי הספרדית הגדול בחצי הכדור המערבי למעט אמריקה הלטינית.
מיאמי היא העיר בעלת מספר התושבים הגבוה ביותר (באחוזים) שאינם דוברים אנגלית כשפת אם, 73%. דוברי הספרדית כשפת אם בה מונים כ-70% מהאוכלוסייה, כ-35% ממוצא קובני. לעומת זאת, מספר דוברי האנגלית כשפת אם היה 25%, מספר דוברי הקראול צרפתית כשפת אם כ-5%.

תקשורת

במיאמי שני עיתונים עיקריים באנגלית: The Miami Herald וSouth Florida Sun-Sentinel, ישנם גם שני עיתונים עיקריים בספרדית: El Nuevo Herald וDiario Las Americas. העיתון הגדול ביותר הוא The Miami Herald עם למעלה ממיליון קוראים, המתמקד בעיקר בנושאים הקשורים למיאמי ולאזורה. לעיתון שני משרדים הראשון במחוז Broward, Monroe ובנסאו, בבהאמה, הוא מתפרסם במחוז Monroe ובנסאו. מיאמי ממוקמת במקום ה-12 בשוק הרדיו וה-17 בשוק הטלוויזיה בארצות הברית. תחנות הטלוויזיה במיאמי הן: WAMI Telefutura, WBF, WSFL, WFOR, WHFT, WLTV, WPLG, WPXM, WSCV, WSVN, WTVJ, WPBT PBS, WLRN ו-WSBS Mega TV.

חינוך

תלמידי מיאמי מתחנכים בבתי הספר הציבוריים של מחוז מיאמי-דייד (Miami-Dade County Public Schools). בית הספר המחוזי הוא הגדול במדינת פלורידה בה מיאמי נמצאת והרביעי בגודלו בארצות הברית.
52% מתלמידי בתי ספר הם ממוצא היספני, 25% אפרו אמריקנים, 17% לבנים ו-6% לא לבנים אחרים..
העיר היא במקום שלפני האחרון במספר האנשים בני 18 שיש להם תעודת גמר של התיכון, עם 47% מאנשים ללא תואר.